9 Gape Jehofa o dirisa maatla a gagwe go laola e le Molaodimogolo wa Lobopo. A o ka akanya o na le dimilionemilione tsa babusiwa ba ba nang le bokgoni ba ba ratang go go ikobela? Jehofa o na le maatla a a ntseng jalo a go busa. O na le batlhanka ba batho, ba gantsi Dikwalo di ba tshwantshang le lesomo la masole. (Pesalema 68:11; 110:3) Le fa go ntse jalo, motho ke sebopiwa se se bokoa fa a bapisiwa le moengele. Ebu, fa masole a Asiria a ne a tlhasela batho ba Modimo, moengele a le mongwe fela o ne a bolaya masole a bone a le 185 000 mo bosigong bo le bongwe! (2 Dikgosi 19:35) Baengele ba Modimo ‘ba maatla.’—Pesalema 103:19, 20. Ka jalo banni ba Goo-Moremi le metse e e mabapi ba fana ka lentswe le. Ba dumela fa badimo ba bone ba nna mo lentsweng le mme e bile ba ba thusa ka ditsela tse di farologanyeng mo matshelong a bone.